paragraph_text: Guauaenok (Gwawa'enux, Kwawwawainck, Gwawaenuk) je pleme Kwakiutl Indijanaca s Watson Islanda u Hopetownu, uz obalu Vancouvera, Britanska Kolumbija. Swanton ovo pleme locira na Drury Inletu, te u selima Hohopa na zapadnoj obali Baker Islanda, Kunstamish na istočnoj obali Clayton Baya (Werlls Passage), te s plemenima Tsawatenok i Hahuamis u selu Kwaustums, na Gilford Islandu. Danas njihove seoske zajednice broje nekih 40 članova.